
Predkladacia správa


Materiál „Informácia o organizačnom zabezpečení 13. zasadnutia Európskeho jadrového fóra (ENEF) v Bratislave“ predkladá Ministerstvo hospodárstva SR na rokovanie vlády SR ako iniciatívny.

Po predchádzajúcich úspešných zasadnutiach Európskeho jadrového fóra (ENEF), ktoré sa uskutočnili priebežne raz ročne v Bratislave a v Prahe, sa pripravuje už trináste zasadnutie tohto významného podujatia.

Cieľom predloženého materiálu je informovať vládu SR o priebehu prípravy                    13. zasadnutia Európskeho jadrového fóra, ktoré sa bude konať v dňoch 4. - 5. júna 2018 v priestoroch Národnej rady Slovenskej republiky v budove na Župnom námestí v Bratislave. 

Pri vypracovaní predloženého materiálu Ministerstvo hospodárstva SR organizačne spolupracuje s Úradom vlády SR a Úradom pre ochranu ústavných činiteľov a diplomatických misií Ministerstva vnútra SR. 

Materiál nemá vplyv na rozpočet verejnej správy, na podnikateľské prostredie, sociálne vplyvy, vplyv na životné prostredie, vplyv na informatizáciu spoločnosti a vplyvy  na služby verejnej správy pre občana. Z uvedeného dôvodu materiál neobsahuje doložku vybraných vplyvov a analýzu vplyvov.

V zmysle čl. 10 ods. 6 Smernice na prípravu a predkladanie materiálov na rokovanie vlády Slovenskej republiky nebol materiál predmetom medzirezortného pripomienkového konania.
















